cyanic-selkie/wikianc huggingface dataset:
এলি কোহেন
সময় প্রবাহ
মৃত্যুর পর থেকে কোহেন ইসরায়েলে জাতীয় বীর হিসেবে পরিচিতি পেতে থাকে। ইসরায়েলের অনেক রাস্তা এবং এলাকা তার নামে রাখা হয়। ১৯৭৭ সালে কোহেনের পুত্রের বার মিতজ্‌বাহ (১২ এবং ১৩ বছর বয়সে ইহুদি ছেলে-মেয়েদের জন্য করা আয়োজন করা একটি ধর্মীয় অনুষ্ঠান) অনুষ্ঠানে ইসরায়েলের তৎকালীন প্রধানমন্ত্রী মেনাখেম বেগিন, সেনাবাহিনীর প্রধান মোরদেশাই গুর সহ মোসাদের আরো অনেক কর্মকর্তারা অতিথি হিসেবে উপস্থিত ছিলেন। এছাড়াও জেরুজালেমের মাউন্ট হার্জেল-এ নিখোঁজ সৈনিকদের বাগানে এলি কোহেনের স্মৃতির উদ্দেশ্যে একটি স্মারক নির্মিত হয়েছে।
মিডিয়া চিত্রায়ণ
দ্য ইম্পোসিবল স্পাই নামের চলচিত্রটি কোহেনের জীবন কাহিনীর উপর ভিত্তি করে নির্মিত। এছাড়াও নেটফ্লিক্সের দ্য স্পাই নামক একটি টিভি সিরিজে অভিনেতা সাশা ব্যারন কোহেন এলি কোহেনের চরিত্রে অভিনয় করেছেন।
৭৫৩
৭৫৩ গ্রেগরীয় বর্ষপঞ্জির একটি সাধারণ বছর।
পারনহান মিউজিকাল কমেডি থিয়েটার
হাকব পারনহান স্টেট মিউজিকাল কমেডি থিয়েটার, আর্মেনিয়া ইয়েরেভেন এর অন্যতম থিয়েটারগুলির মধ্যে একটি, ১৯৪১ সালে প্রতিষ্ঠিত। এটা প্রজাতন্ত্র চত্বর এর কাছাকাছি কেনট্রন জেলার ভাজেন সারজহান স্ট্রিটে অবস্থিত। এটি পশ্চিম আর্মেনিয়ান প্রখ্যাত ব্যঙ্গ- রচয়িতা হ্যাগপ বারোনিহান (পূর্ব আর্মেনীয় ভাষায় হাকব পারনহান উচ্চারিত) এর নামকরণে করা হয়।
রুহুল কুদ্দুস তালুকদার দুলু
'''এ্যাড. এম রুহুল কুদ্দুস তালুকদার দুলু''' (জন্ম: ৭ সেপ্টেম্বর ১৯৬২) একজন বাংলাদেশী আইনজীবী এবং বাংলাদেশ জাতীয়তাবাদী দল বিএনপির সদস্য এবং সক্রিয় রাজনীতিবিদ। ১৯৯৬ সাল থেকে ২০০৬ পর্যন্ত তিনি নাটোর-২ আসনের সংসদ সদস্য ছিলেন।
রাজনৈতিক ও কর্মজীবন
অষ্টম জাতীয় সংসদে তিনি বাংলাদেশের উপ মন্ত্রীর দায়িত্বে ছিলেন। ২০০৬ থেকে ২০১৮ সাল পর্যন্ত সর্বদা তিনি বিএনপি (বাংলাদেশ জাতীয়তাবাদী দল) এর একজন সদস্য হিসাবে সক্রিয় ছিলেন। বাংলাদেশের বিভিন্ন জেলাতে বিএনপির চলমান রাজনীতি নিয়ে তিনি ছোটখাটো ভূমিকা পালন করেন। পূর্বের কিছু মামলার জন্য একাদশ জাতীয় সংসদ নির্বাচনে মনোনয়ন সংগ্রহ করতে সমস্যার সম্মুখীন হতে হয়েছিল। পরে  ২০১৮সালের একাদশ নির্বাচনে প্রতিদ্বন্দ্বিতা করার জন্য বিএনপি এই নেতার পক্ষে হাইকোর্ট রায় দেয়, এবং নির্বাচন কমিশনকে মনোনয়নপত্র গ্রহণের নির্দেশ দেন এবং প্রত্যাবর্তন কর্মকর্তাদের পূর্ববর্তী প্রত্যাখ্যান আদেশ স্থগিত করেন। শেরেবাংলা নগর থানা এলাকায় নাশকতার অভিযোগে ২০১৮ সালের ১২ ডিসেম্বর বিএনপি এই নেতাকে গ্রেপ্তার করা হয়। গ্রেপ্তারের কারণে একাদশ জাতীয় সংসদ নির্বাচন, ২০১৮তে অংশগ্রহণ করা তার পক্ষে অনিশ্চিত হয়ে যায়। পরে তার বদলে নাটোর-২ আসনে বিএনপির পক্ষ থেকে উনার সহধর্মিণী সাবিনা ইয়াসমিন নির্বাচনের জন্য মনোনয়ন সংগ্রহ করে এবং নির্বাচন প্রস্তুতি নেয়। ২০১২ সালেও তিনিসহ খন্দকার মোশাররফ হোসেন, হান্নান শাহ এবং মির্জা ফখরুল ইসলাম আলমগীরকে রাজনৈতিক দাঙ্গার জন্য কারাগারে পাঠানো হয়েছিল। কিছুদিন পরে তারা মুক্তি পেয়েছিলেন।
পারনহান মিউজিকাল কমেডি থিয়েটার
ইতিহাস
২২ শে জুন, ১৯৪২ সালে, থিয়েটারটি খোলা হয়েছিল। প্রথম শৈল্পিক পরিচালক ছিলেন শারা তালহান। অনেক সুপরিচিত ব্যক্তি থিয়েটারে কাজ করতেন, যেমন, আর্টেমী আইভাজহান, বর্ধন আজমিহান, মিকেল আর্চিহান, কর্প খচভানকান, স্যাৎলানা গ্রিগোরিহান, আরমান এলবাকহান, ইয়র্ভান্ড গাজঞ্চিহান এবং অন্যান্যরা।
হাকব পারনহান স্টেট মিউজিকাল কমেডি থিয়েটার, আর্মেনিয়া, জর্জিয়া, ইরান, ইংল্যান্ড, যুক্তরাষ্ট্র এ আন্তর্জাতিক থিয়েটার উত্সবে অংশগ্রহণ করেছিল।
২০০৯ সালের, ফেব্রুয়ারি তে, আর্মেনিয়ার আর্ট্যাজাদ -২০০৯ উৎসবের সেরা উপস্থাপনা পুরস্কার পান ইয়র্ভান্ড গাজঞ্চিহান, তিনি ১৯৯৩ সাল থেকে থিয়েটারের শৈল্পিক পরিচালক।
৭৫৪
৭৫৪ গ্রেগরীয় বর্ষপঞ্জির একটি সাধারণ বছর।
কোলাট্টম নৃত্য
thumb|কোলাট্টম নৃত্য কোলাট্টম হচ্ছে অন্ধ্রপ্রদেশ, কর্ণাটক ও তামিলনাড়ু রাজ্যের একটি ঐতিহ্যবাহী লোকনৃত্য। কেরলে এটি কুম্মি (Kummi) নামে পরিচিত। গুজরাত রাজ্যের দাণ্ডিয়া রাসের মতো একটি রঙিন লাঠি হাতে নিয়ে এই নৃত্য প্রদর্শন করা হয়। কোলাট্টম শব্দটি দুটি পৃথক শব্দ থেকে উদ্ভূত হয়েছে- 'কোলা' অর্থ হচ্ছে সরু লাঠি এবং 'অট্টাম' অর্থ হচ্ছে নৃত্য। নৃত্যের সময়ে প্রদর্শকরা তাদের দুই হাতে ধরে থাকা লাঠি নাড়িয়ে নৃত্যটি প্রদর্শন করে। সাধারণত যুবতীদের দ্বারা অনুশীলন করা এই নৃত্যটি বিশেষ করে তামিলনাড়ু রাজ্যে অধিক জনপ্রিয় ও মনোরঞ্জক নৃত্য। প্রাচীনকালে এই নৃত্যটি কেবল মহিলারা পরিবেশন করলেও কালের পরিক্রমায় তা পরিবর্তন হয়েছে অর্থ্যাৎ বর্তমানে নৃত্যটি পুরুষ ও মহিলা উভয়কেই পরিবেশন করতে দেখা যায়।
কোলাট্টম নৃত্যকে ভারতীয় উপমহাদেশের বিভিন্ন অঞ্চলে বিভিন্ন নামে অভিহিত করা হয়। দক্ষিণ ভারতীয় রাজ্য অন্ধ্রপ্রদেশে এই নৃত্যটি কোলান্নলু, কোলাট্টাম ও কোলান্নালু নামে পরিচিত। কিছুকিছু অঞ্চলে এটিকে কোলাদি, কলি ও কামবাদি কালী নামেও ডাকা হয়ে থাকে। সাধারণত, এই নৃত্য বিভিন্ন উৎসবের সময়ে প্রদর্শন করা হয়। বহু সংখ্যক কোলাট্টাম নৃত্যশিল্পী গঙ্গা গৌরী সংবাদ এই নৃত্যের বিষয়বস্তু হিসাবে বেছে নেয়। বিষয়বস্তুটি ভগবান শিবের দুই পত্নী দেবী গঙ্গা ও দেবী পার্বতীর মধ্যে ঘটিত যুদ্ধের ওপরে নির্ভর করে তৈরি।
মূলত এটি একটি ধর্মীয় নৃত্য এবং কিছুকিছু জায়গায় এটি কোলাট্টাম উৎসবের সময়ে পরিবেশন করা হয়, যা দীপাবলি উৎসবের পরে অক্টোবর-নভেম্বর মাসের পূর্ণিমাতে আরম্ভ হয়। কোলাট্টামে অন্তর্ভুক্ত করা বিভিন্ন পদক্ষেপকে কপুলু বলা হয়। ৫০ প্রকারের কপুলু সাধারণত এই লোকনৃত্যতে ব্যবহার করা হয়। নৃত্যে দলনেতা সংকেত দিলে তার অনুসারী নৃত্যশিল্পীরা প্রথমে ভগবান গণেশকে প্রার্থনা করে নৃত্য আরম্ভ করে। মহিলারা সাধারণতে রঙিন আঁচলের সাথে হলদে রঙের শাড়ি পরিধান করে। এই নৃত্য প্রদর্শনর সময় বাদ্যযন্ত্রীগণ মৃদঙ্গ, হারমোনিয়াম ইত্যাদি বাদ্যযন্ত্র বাজায়। নৃত্যশিল্পীরা সংগীতের ছন্দে বৃত্তাকার গতিতে এগোনোর সাথে সাথে লাঠি ঠুকতে থাকে।
নির্মাণ প্রকৌশল
thumb|একদল নির্মাণ প্রকৌশলী দলবদ্ধভাবে নির্মাণ প্রকৌশলের কাজ করছেন। নির্মাণ প্রকৌশল এক প্রকার পেশাগত শাখা, যা মূলত  বিভিন্ন রকম  আবকাঠামো যেমন: রাস্তা, টানেল, ব্রিজ, বিমানবন্দর, রেলপথ, অন্যান্য সুযোগ-সুবিধার জন্য ব্যবহৃত, বিল্ডিং, বাঁধ, বিভিন্ন প্রকার উপযোগিতা ইত্যাদি সহ নানা ধরনের প্রজেক্ট-এর নকশা, পরিকল্পনা, নির্মাণ এবং ব্যবস্থাপনা নিয়ে কাজ করে থাকে।
পুরকৌশল বিদ্যা একটি সম্পর্কিত ক্ষেত্র যা প্রকল্পগুলির ব্যবহারিক দিকগুলির সাথে কাজ করে থাকে। নির্মাণ প্রকৌশলীরা সিভিল ইঞ্জিনিয়ারদের অনুরূপ কিছু নকশা প্রস্তুতির পাশাপাশি প্রকল্পের সাইট ম্যানেজমেন্টও রপ্ত করে থাকেন।
শিক্ষাগত পর্যায়ে, সিভিল ইঞ্জিনিয়ারিং শিক্ষার্থীরা মূলত ডিজাইনের কাজগুলিতে মনোনিবেশ করে থাকে যা অত্যন্ত বিশ্লেষণধর্মী হয়, এই ধরনের বিশ্লেষণাত্মক কাজ তাদেরকে  ডিজাইন পেশাদার হিসেবে ক্যারিয়ারের দিকে এগিয়ে নিয়ে যায়।পেশাগত স্বীকৃতি লাভের জন্য শিক্ষার্থীদের চার বছরের ডিগ্রি অর্জনের অংশ হিসেবে বিভিন্ন স্তরের প্রকৌশল বিদ্যা এবং ডিজাইনের কোর্স সমাপন করতে হয়। নির্মাণ প্রকৌশল শিক্ষা মূলত নির্মাণ কৌশল(construction procedures), পদ্ধতি,খরচ,সময়সূচি,কর্মীদের ব্যবস্থাপনা ইত্যাদি বিষয়ের প্রতি আলোকপাত করে৷ নির্মাণ প্রকৌশলীদের প্রধান উদ্দেশ্য মূলত নির্ধারিত সময় ও বাজেটের মধ্যে গুণগত মানের প্রজেক্ট সম্পন্ন করা।
নির্মাণ প্রকৌশলী এবং পুরকৌশলীর মধ্যে পার্থক্য হ'ল নিমার্ণ প্রকৌশল শিক্ষার্থীরা বেসিক ডিজাইনের কোর্সের পাশাপাশি নির্মাণ ব্যবস্থাপনার কোর্সও সম্পন্ন করে থাকেন।
দক্ষতা
নির্মাণ প্রকৌশলীরা মূলত সকল সমস্যার সমাধান কারী। তারা অবকাঠামো তৈরিতে অবদান রাখেন যা এর পরিবেশের অনন্য চাহিদাকে সর্বোত্তমভাবে পূরণ করে।তাদের অবশ্যই অবকাঠামোগুলির জীবন চক্র বুঝতে সক্ষম হতে হবে।নির্মাণ প্রকৌশলীরা স্পষ্টতা এবং কল্পনা দিয়ে প্রযুক্তিগত চ্যালেঞ্জগুলি সমাধান করার জন্য তাদের নিজস্ব অনন্য দৃষ্টিভঙ্গি ব্যবহার করে সংঘাত গুলিকে সমন্বয় করেন। এই কর্মজীবনের পথে বিবেচনা করা ব্যক্তিদের অবশ্যই গণিত এবং বিজ্ঞানের প্রতি গভীর সম্পর্ক এবং অন্যান্য বিষয়াদি, যেমন -সমালোচনা এবং বিশ্লেষণমূলক চিন্তাভাবনা, সময় পরিচালনা, লোক পরিচালন এবং ভাল যোগাযোগের দক্ষতা সহ আরও অনেক দক্ষতা অত্যন্ত প্রয়োজনীয়।
খানগাহ, কপূরথলা
খানগাহ, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৬ কিলোমিটার (৩.৭ মাইল) দুরে অবস্থিত, যেটি খানগাহ জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয়, যিনি গ্রামের একজন নির্বাচিত প্রতিনিধি.
জনসংখ্যা
ভারতের ২০১১ সালের জনগণনা অনুযায়ী, খানগাহে  মোট ঘরের সংখ্যা ৯৬ এবং জনসংখ্যা  ৫০১, যার মধ্যে ২৫৩ জন পুরুষ এবং ২৪৮ জন নারী। খানগাহর সাক্ষরতার হার  ৭৭.৫৩%,পাঞ্জাব প্রদেশের গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৫৬, যা  খানগাহর মোট জনসংখ্যার ১১.১৮%  এবং শিশু সন্তানের লিঙ্গ অনুপাত প্রায় ৯৩১, পাঞ্জাব প্রদেশের গড় ৮৪৬ এর তুলনায় বেশি
২০২২–২৩ ইংল্যান্ড নারী ক্রিকেট দলের ওয়েস্ট ইন্ডিজ সফর
ইংল্যান্ড নারী ক্রিকেট দল ২০২২ সালের ডিসেম্বর মাসে তিনটি একদিনের আন্তর্জাতিক (ওডিআই) ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়।
ওডিআই সিরিজে ইংল্যান্ড ৩–০ ব্যবধানে জয়ী হয়। টি২০আই সিরিজে ইংল্যান্ড ৫–০ ব্যবধানে জয়লাভ করে।
দলীয় সদস্য
১ম ওডিআই ম্যাচ খেলার সময় চোট পেয়ে ইংল্যান্ডের অ্যালিস ক্যাপসি সিরিজের বাকি ম্যাচগুলো থেকে ছিটকে যান, যে কারণে অ্যালিস ডেভিডসন-রিচার্ডস ও মায়া বুশিয়েরকে ইংল্যান্ডের টি২০আই দলে যোগ করা হয়। টি২০আই সিরিজ শুরুর আগে ফ্রেয়া কেম্প ইংল্যান্ড দল থেকে ছিটকে যান। ৩য় ওডিআই ম্যাচের আগে ওয়েস্ট ইন্ডিজ দলে কারিশমা রামহরকের পরিবর্তে কিশোনা নাইটকে নেয়া হয়। ৫ম টি২০আই ম্যাচের আগে কিশোনা নাইটকে ওয়েস্ট ইন্ডিজের টি২০আই দলে যোগ করা হয়।
মৌলভি
থাম্ব|Habib Umar with Imam Zaid Shakir in Oakland, CA during US Tour in 2011 মৌলভি (আরবি: مولوی) হল ইসলামি ধর্মীয় পন্ডিতদের তথা আলেমদের ক্ষেত্রে ব্যবহৃত একটি সম্মানসূচক উপাধি। এটি মাওলানা, মোল্লা ও শেখ উপাধিগুলোর সমপর্যায়ের। ইরান, আফগানিস্তান, মধ্য এশিয়া, দক্ষিণ এশিয়া ইত্যাদি অঞ্চলজুড়ে এর ব্যবহার দেখা যায়।
গ্নোম
গ্নোম (GNOME) পরিপূর্ণ ফ্রি ও ওপেন সোর্স সফটওয়্যারের সম্মিলনে নির্মিত ইউনিক্স-সদৃশ অপারেটিং সিস্টেমসমূহের জন্যে একটি ডেস্কটপ এনভায়রনমেন্ট।
"গ্নু নেটওয়ার্ক অবজেক্ট মডেল এনভায়রনমেন্ট"-এর সংক্ষিপ্ত রূপ হিসেবে গ্নোম নামটি আসে। কিন্তু পরবর্তীতে গ্নোমের নতুন দর্শনের সাথে মিল না থাকার কারণে, এ পূর্ণরূপ ত্যাগ করা হয়।
গ্নু প্রকল্পের অংশ হিসেবে গ্নোম প্রকল্প দ্বারা গ্নোম উন্নয়ন করা হয়। দ্য গ্নোম প্রজেক্ট সেচ্ছাসেবী ও বেতনভূক্ত কর্মচারী উভয়ের সমন্বয়েই গঠিত। সফটওয়্যার উন্নয়নের জন্যে সফটওয়্যার ফ্রেমওয়ার্ক উন্নয়নের লক্ষ্যে গঠিত গ্নোম প্রকল্প একটি আন্তর্জাতিক প্রকল্প।
বিভিন্ন প্রধান লিনাক্স ডিস্ট্রোর ডিফল্ট ডেস্কটপ পরিবেশ গ্নোম, যে তালিকায় নাম আছে ফেডোরা, ডেবিয়ান, উবুন্টু, সুয্যে লিনাক্স, রেড হ্যাট এন্টারপ্রাইজ লিনাক্স, কালি লিনাক্সসহ অনেক জনপ্রিয় অপারেটিং সিস্টেমের। সোলারিস, ইউনিক্সেরও এটি ডিফল্ট ডেস্কটপ পরিবেশ।
গ্নোম দুটো ভিন্ন লগইন সেশনে পাওয়া যায়।  একটি গ্নোম প্যানেল ও মেটাসিটি (উইন্ডো ম্যানেজার) ভিত্তিক, যেটি আবার সুয্যে লিনাক্স এন্টারপ্রাইজ, রেড হ্যাট এন্টারপ্রাইজ লিনাক্স, সেন্টওএস, ওরাকল লিনাক্স, সায়েন্টিফিক লিনাক্স এবং সোলারিসের ডিফল্ট সেশন। এর স্টেবলিটি ও ডেস্কটপ-ফ্রেন্ডলি ইউজার এক্সপেরিয়েন্সের জন্যেই মূলত এর এত জনপ্রিয়তা, একে গ্নোম ফ্ল্যাশব্যাক বা গ্নোম ক্লাসিকও বলা হয়। অন্যটি গ্নোম শেল ও মাটার (উইন্ডো ম্যানেজার]]-ভিত্তিক। এ সেশনের মোবাইল ফ্রেন্ডলি ব্যবহারকারী ইন্টারফেস এবং ইউএক্স রয়েছে। এটি সাধারণত তুলনামূলক বেশি র‍্যাম ও সিপিইউ ব্যবহার করে, গ্নোম শেল ও এক্সটেনশনের জন্যে জাভাস্ক্রিপ্ট ব্যবহারের কারণে।
ইতিহাস
১৯৯৬ সালে মুক্ত সফটওয়্যার হিসেবে কেডিইর যাত্রা শুরু হলেও গ্নু প্রকল্পের সাথে জড়িতরা কেডিইতে কিউটি উইজেট টুলকিট ব্যবহারকে সন্দেহের চোখে দেখছিলেন কারণ কিউটি মুক্ত সফটওয়্যারের আওতায় পড়ে না। ১৯৯৭ সালের আগস্টে দুটি প্রকল্পের কাজ শুরু হয়, একটি হচ্ছে কিউটি লাইব্রেরির উন্মুক্ত বিকল্প হারমোনি এবং দ্বিতীয়টি হলো গ্নোম যেটি কিউটি ব্যবহার করে না, কিন্তু ফ্রি সফটওয়্যারে বহুলভাবে ব্যবহৃত হচ্ছে। গ্নোম প্রকল্পের প্রাথমিক পর্যায়ে নেতৃত্ব দেন মিগুয়েল ডি কাজা এবং ফেডেরিকো মেনা।
কিউটি টুলকিটের বদলে গ্নোম ডেস্কটপের জন্য জিটিকে+ বেছে নেওয়া হয়। জিটিকে+ গ্নু লেসার জেনারেল পাবলিক লাইসেন্সের (এলজিপিএল) আওতায় একটি মুক্ত সফটওয়্যার যেটি জিপিএল নয় এমন সফটওয়্যারগুলোর সাথে প্রোগ্রামের সংযোগ ঘটাতে পারে। গ্নোম প্রকল্পের অংশ হিসেবে গ্নোম ডেস্কটপকে এলজিপিএল এবং জিপিএল লাইসেন্সের আওতায় আনা হয়। গ্নোম প্যাকেজের টুলকিট এবং লাইব্রেরিকে এলজিপিএল লাইসেন্সের আওতায় আনার ফলে গ্নোমের জন্য স্বত্বসংরক্ষিত সফটওয়্যারসহ নানা ধরনের অ্যাপ্লিকেশন তৈরি করা সহজ হয়ে পড়ে।
thumb|গ্নোম ১, ১৯৯৯ ১৯৯৮ সালে কিউটি মুক্ত সোর্সের আওতায় আসে। যেহেতু কিউটি কিউপিএল এবং জিপিএল উভয় লাইসেন্সের আওতায় কাজ করে, সুতরাং স্বত্বসংরক্ষিত সফটওয়্যারগুলোকে কোনো খরচ ছাড়াই জিটিকে+-এর সাথে যুক্ত করার বিষয়টি কিউটিতে আলাদাভাবে দেখা হয়। এলজিপিএল-এর আওতায় আসা সফটওয়্যারগুলো আসলে মুক্ত সফটওয়্যার দর্শনের বিপরীতে কাজ করে যা সফটওয়্যার নির্মাতাদের জন্য যথেষ্ট অসুবিধাজনক। অন্যদিকে জিপিএল লাইসেন্সের আওতায় লাইব্রেরিগুলো সফটওয়্যার নির্মাতাদের উন্মুক্ত ব্যবহারের সুবিধা দেয়, যেটা স্বত্ত্বকৃত সফটওয়্যার নির্মাতারা পায় না। ২০০০ সালের শেষ দিকে হারমোনি প্রকল্প বন্ধ করে দিতে হয়। অপরদিকে মুক্ত সোর্স লাইব্রেরি ব্যবহারের কারণে কেডিই প্রজেক্ট বন্ধ করতে হয় নি। অন্তত ২০০৯ সাল পর্যন্ত গ্নোম প্রজেক্ট বন্ধ হবে না।
কিউটির জন্য এলজিপিএল লাইসেন্সের মেয়াদ আপাতত ২০০৯ সালে মার্চ মাস পর্যন্ত রয়েছে।
নাম
অবজেক্ট অ্যাকটিভেশন ফ্রেমওয়ার্ক এবং অরবিটের অন্যতম লেখক এলিয়ট লি গ্নু নেটওয়ার্ক অবজেক্ট মডেল এনভায়রনমেন্টের সংক্ষিপ্তরূপ হিসেবে গ্নোম (GNOME) নামটি প্রস্তাব করেন। এটি বুঝায় যে গ্নোমের মূল উদ্দেশ্য মাইক্রোসফটের ওএলইর মতো একটি অবজেক্ট ফ্রেমওয়ার্ক তৈরি করা। তবে উপর্যুক্ত উদ্দেশ্য মূল গ্নোম প্রকল্পের ওপর খুব একটা প্রভাব ফেলতে পারে নি। যে কারণে গ্নোম তার মূল উদ্দেশ্য নিয়ে ভালোভাবেই চলছে। উদ্দেশ্য অনুযায়ী নামকরণের জন্য বর্তমানে গ্নোমের কিছু সদস্য গ্নোমের নাম পরিবর্তন করে গ্নোমের (GNOME) বদলে গ্নোম (Gnome) রাখার পক্ষপাতী।
গ্যালারি
গ্নোম ৩-এর ব্যবহারকারী ইন্টারফেস ডিজাইনে মডার্ন এপ্রোচ এবং নিচের এপ্লিকেশনগুলো রয়েছে:
প্রকল্পের গঠন
অন্যান্য মুক্ত সফটওয়্যার প্রকল্পের মতো গ্নোম প্রকল্পও চলে ধীরগতিতে। সদস্যরা সাধারণ মেইলিং লিস্টের মাধ্যমে এ সম্পর্কিত আলাপ-আলোচনা চালায়।
২০০০ সালের আগস্টে গ্নোম ফাউন্ডেশন গঠিত হয় যার মূল কাজ প্রশাসনিক কাজ সম্পন্ন করা এবং যে সমস্ত সংস্থা বা সংগঠন গ্নোম সফটওয়্যার উন্নয়নে কাজ করতে চায় তাদের মধ্যে যোগাযোগ স্থাপন করা। গ্নোমের কারিগরি বিষয়গুলো নিয়ে কাজ না করলেও ফাউন্ডেশন গ্নোমের সংস্করণ এবং প্রজেক্টের কোন কোন বিষয় বা উপাদান গ্নোমের অংশ হতে পারে সে বিষয়ে সিদ্ধান্ত গ্রহণ করে। যারা এই প্রজেক্টের উদ্দেশ্য অনুসারে কাজ করেন তাদের যে কেউ ফাউন্ডেশনের সদস্য হতে পারেন। প্রতি বছরের নভেম্বর ফাউন্ডেশনের সদস্যরা নিজেদের মধ্য থেকে ফাউন্ডেশন পরিচালনার জন্য একটি পরিচালক বোর্ড নির্বাচিত করেন।
এছাড়া গ্নোমের বর্তমান অবস্থা এবং ভবিষ্যৎ করণীয় নিয়ে আলোচনার জন্য প্রতি বছর সদস্য এবং ব্যবহারকারীরা সাধারণ সভায় মিলিত হয় যেটিকে GUADEC বলা হয়ে থাকে। গ্নোম প্রায়ই freedesktop.org থেকে নিজেদের জন্য প্রয়োজনীয় স্ট্যান্ডার্ডগুলো গ্রহণ করে থাকে। পাশাপাশি এটি অন্যদের সাথে সহযোগিতা ও প্রতিযোগিতাকেও উৎসাহিত করে যাতে কাজের মান উন্নত হয়।
গুরুত্বপূর্ণ উপপ্রকল্প
বিভিন্ন ধরনের প্রজেক্ট বা প্রকল্প থেকেই গ্নোম তৈরি করা হয়েছে। সেগুলোর কয়েকটির নাম এখানে উল্লেখ করা হলো:
অ্যাপ্লিকেশন লেখার জন্য সি++ (জিটিকেএমএম), জাভা (জাভা-গ্নোম), রুবি (রুবি-গ্নোম২), সি#, (জিটিকে#), পায়থন (পাইজিটিকে), পার্ল (জিটিকে২-পার্ল) এবং আরো অন্যান্য প্রোগ্রামিং ভাষা রয়েছে। তবে বর্তমানে গ্নোম ডেস্কটপের জন্য সি, সি# এবং পায়থন অফিসিয়ালি ব্যবহার করা হচ্ছে।
গ্নোমের বহির্দৃশ্য
কম্পিউটারের প্রচলিত ডেস্কটপ পরিবেশকে প্রাধান্য দিয়ে গ্নোম ডিজাইন করা হয়েছে। এটি অন্যান্য অপারেটিং সিস্টেমের মতোই উইন্ডোজ, অ্যাপ্লিকেশন এবং বিভিন্ন ফাইলের মধ্যে সমন্বয় সাধন করে। এতে একটি লাঞ্চার আছে যা দিয়ে বিভিন্ন অ্যাপ্লিকেশন বা ফাইল দ্রুত খোলা যায় কিংবা কোনো ড্রাইভ বা লোকেশনে খুব তাড়াতাড়ি যাওয়া যায়। এর টাস্কবারটি সাধারণত উপরে বা নিচে থাকে, যেখানে বিভিন্ন প্রোগ্রাম বা অ্যাপ্লিকেশন একসাথে পাওয়া যায়। তবে ব্যবহারকারী ইচ্ছে করলে টাস্কবার বা অন্যান্য অ্যাপ্লিকেশন কোথায় থাকবে তা নিজের মতো করে সাজিয়ে নিতে পারেন। পাশাপাশি কোন অ্যাপ্লিকেশন থাকবে, বা কোনটি থাকবে না, সেগুলোও ব্যবহারকারীর প্রয়োজনমতো সাজিয়ে নিতে পারেন। তাছাড়া কোনো প্রোগ্রাম বা অ্যাপ্লিকেশন বাদ দিতে হলে বা নতুনভাবে যুক্ত করতে হলেও সেটা এখানে করা সম্ভব।
ডিফল্ট উইন্ডো ম্যানেজার হিসেবে গ্নোম মূলত মেটাসিটি ব্যবহার করে থাকে। থিম, আইকন, উইন্ডো ম্যানেজ বর্ডার বা জিটিকে+ থিম ইঞ্জিন ও প্যারামিটার ইত্যাদি সবই ব্যবহারকারী বদলে নিতে পারেন। বর্তমানে ব্লুকার্ভ ও ক্লিয়ারলুকস (ডিফল্ট থিম) সবচাইতে বেশি ব্যবহৃত দুটো জনপ্রিয় জিটিকে+ থিম।
গ্নোম মূলত ব্যবহারকারী যাতে সহজে ব্যবহার করতে পারে সেদিকে গুরুত্ব দেয়। গ্নোম ইন্টারফেস বা অ্যাপ্লিকেশনগুলো কীভাবে সহজ-সাধারণ হবে, এ বিষয়ে গ্নোমের নির্মাতারা এইআইজি থেকে সাহায্য পেয়ে থাকে।
ব্যবহারযোগ্যতা
গ্নোম ২.০ সংস্করণটি যখন তৈরি করা হচ্ছিলো, তখন দেখা গেলো অনেক সেটিংসই খুব কম ব্যবহৃত হয় এবং অধিকাংশ ব্যবহারকারীর কাছে সেগুলোর কোনো গুরুত্ব নেই। ফলে সেগুলো বাদ দেওয়া হয়। যেমন, প্যানেলের প্রেফারেন্স সেকশনটিকে ছোট করা হয় সেখানকার ছয়টি ট্যাবের বদলে দুটি ট্যাব রেখে। ফ্রি সফটওয়্যার ইউআই-এর লেখক হ্যাভক পেনিংটন মনে করেন, প্রত্যেক প্রেফারেন্সের একটি মূল্য বা গুরুত্ব রয়েছে। ফলে সেখানকার সফটওয়্যারগুলো ভেঙে সেখানে নতুন করে ইউআই প্রেফারেন্স যুক্ত করা উচিত।
"এটা কাউকে আহত করে? অবশ্যই। এটা কিছু খরচপাতির কথা মনে করিয়ে দেয়। অবশ্যই যখন আপনি কোনো কিছুর পেছনে খরচ করবেন, তখন সেটির মূল্য সম্পর্কেও সজাগ থাকবেন আপনি। কিন্তু গ্রাহকেরা আসলে এখানে খরচ করেও সে অনুযায়ী সেটির মূল্যমান বুঝতে পারছে না বা উপভোগ করতে পারছে না।"
কেউ কেউ মনে করেন গ্নোমের আরও ফাংশনাল হওয়া উচিত। তাদের একজন হলেন লিনাক্স কার্নেল-এর জনক লিনুস তোরভাল্দ্‌স। গ্নোমের ব্যবহার সংক্রান্ত মেইলিং লিস্টের আলোচনায় তিনি এ মন্তব্য করেন।
"গ্নোমের 'ব্যবহারকারীরা আসলে বোকা' মনে করার মানসিকতাটা আসলে একটা রোগ। কেউ যদি মনে করে তার পণ্যের ব্যবহারকারীরা বোকা, তাহলে শুধু বোকারাই এটা ব্যবহার করবে। আমি গ্নোম ব্যবহার করি না। কারণ এটা সহজ করার জন্য দীর্ঘ সময় লাগছে এবং আমাদের চাহিদাও তারা বুঝতে পারছে না। মানুষকে বরং কেডিই ব্যবহার করতে বলুন।"
- লিনুস তোরভাল্দ্‌স
যদিও, সাম্প্রতিককালে লিনুস তোরভাল্দ্‌স কেডিই এর ৩য় সংস্করণ থেকে সংস্করণ ৪.০ এ আপগ্রেড করতে অনীহা প্রকাশ করেন, এবং পুনরায় গ্নোম ব্যবহার করতে শুরু করেন।E:
"আমি কেডিই ব্যবহার করলেও কেডিই ৪.০-কে পছন্দ হয় নি। ফলে এখন গ্নোম ব্যবহার করছি।"
ভবিষ্যৎ উন্নতি
গ্নোম প্রজেক্টের আওতায় অনেকগুলো উপপ্রকল্প রয়েছে। তবে সবগুলোই বর্তমান গ্নোম রিলিজের আওতায় আসে নি। কিছু কিছু পরীক্ষামূলক পর্যায়ে রয়েছে বা এমন অবস্থায় রয়েছে যেগুলো শিগগিরই গ্নোমে যুক্ত হবে। কিছু কিছুর উন্নতি করা হচ্ছে।
গ্নোম ৩
thumb|গ্নোম ৩ ব্যবহারকারী ইন্টারফেস ডিজাইন ও অ্যাপলিকেশনের নামকরণে আধুনিকতা আনার চেষ্টা করেছে। এ স্ক্রিনশটে ''গ্নোম ওয়েদার" "গ্নোম শেল" ৩.১৪ (সেপ্টেম্বর ২০১৪) সংস্করণে চলছে দেখাচ্ছে।
গ্নোম ১ ও ২ এ ঐতিহ্যবাহী ডেস্কটপ অলংকারকেই অনুসরণ করতে দেখা যায়। ২০১১ সালে মুক্তি পাওয়া গ্নোম ৩ গ্নোম শেলের মাধ্যমে এটাতে পরিবর্তন আনে, যেখানে ভিন্ন ভিন্ন টাস্ক ও ভার্চুয়াল ডেস্কটপের মধ্যে স্থানান্তর ভিন্ন একটা জায়গা 'ওভারভিউ'-তে হয়। আর যেহেতু মাটার উইন্ডো ম্যানেজার মেটাসিটি উইন্ডো ম্যানেজারকে প্রতিস্তাপিত করেছে, মিনিমাইজ এবং ম্যাক্সিমাইজ বাটন ডিফল্টভাবে এখন আর থাকে না, আর ক্লায়েন্ট-সাইড ডেকোরেশন মেকানিজমের মাধ্যমে মেনুবার এবং টুলবার হেডার বার নামে একটি শায়িত বারে সম্মিলিতভাবে উপস্থিত হয়। ক্লিয়ারলুকের বদলে আদওয়াইতা এখন ডিফল্ট থিম। অনেক গ্নোম কোর অ্যাপলিকেশনেও বেশ পরিবর্তন এসেছে।
সিদ্ধার্থ গুপ্তা
সিদ্ধার্থ গুপ্তা হচ্ছেন একজন ভারতীয় চলচ্চিত্র অভিনেতা। তিনি একতা কাপুর এবং বিজয় নাম্বিয়ারের যৌথ উদ্যোগে নির্মিত কুকু মাথুর কি ঝান্ড হো গায়ি-এ অভিনয়ের মাধ্যমে বলিউডে অভিষেক করেন। এই চলচ্চিত্রটি জাতীয় পুরস্কার প্রাপ্ত বিজ্ঞাপন নির্মাতা আমান সাচদেব দ্বারা পরিচালিত হয়েছিল।
ক্যারিয়ার
সিদ্ধার্থ গুপ্তা মাত্র ২০ বছর বয়সে তার প্রথম চলচ্চিত্রে অভিনয় করেন। অতঃপর তিনি তার ক্যারিয়ারে একটি বিরতি দেন এবং বর্তমানে তিনি মার্কিন যুক্তরাষ্ট্রে অবস্থিত একটি অভিনয় স্কুলে কাজ করছেন। সিদ্ধার্থ গুপ্তা চলচ্চিত্রে তার অভিনয়ের জন্য সকলের কাছ থেকে ইতিবাচক প্রতিক্রিয়া পেয়েছিলেন।  পরবর্তীতে তিনি বালাজী প্রোডাকশনের সাথে তিনটি চলচ্চিত্রের জন্য চুক্তি স্বাক্ষর করেন। ২০১৭ সালে তিনি এএলটি বালাজীর রাগিনী এমএমএস: রিটার্নসে প্রধান ভূমিকা পালন করেছেন।
গৈর নৃত্য
গৈর নৃত্য হল ভারতের রাজস্থানের জনপ্রিয়, বিখ্যাত লোকনৃত্যগুলোর মধ্যে একটি যা বেশিরভাগই ভীল সম্প্রদায় দ্বারা সঞ্চালিত হয় তবে সমগ্র রাজস্থানে পাওয়া যায়।
এটি গৈর ঘলনা, গৈর ঝুমনা, গৈর খেলনা এবং গৈর নাছনা নামেও পরিচিত। এই নৃত্যটি বিখ্যাত এবং বেশিরভাগই সমস্ত সম্প্রদায়ের দ্বারা সঞ্চালিত হয় তবে এটি রাজস্থানের মেওয়ার এবং মারওয়ার অঞ্চলে বেশি বিখ্যাত। গৈর সব জায়গায় একই রকম নয়। প্রতিটি স্থানের নিজস্ব ছন্দ, বৃত্ত গঠনের শৈলী, পোশাক ইত্যাদি রয়েছে। এটি হোলি মাসে এবং জন্মাষ্টমীর মতো অনুষ্ঠানের সময় করা হয়। রঙিন পোশাক, ঐতিহ্যবাহী বাদ্যযন্ত্র এবং মনোমুগ্ধকর নাচের মুদ্রা এই নাচের বিশেষত্ব। এই লোকশিল্পের রূপ উপভোগ করতে প্রতি বছর বিশ্বের বিভিন্ন প্রান্ত থেকে বিভিন্ন দর্শক ছুটে আসেন রাজ্যে। গৈর নৃত্য পুরুষ এবং নারী উভয় দ্বারা সঞ্চালিত হয়। গৈরের জন্ম হয়েছে ভীল নৃত্য থেকে।
নাচ
সাধারণত, নর্তকরা তাদের হাতে কাঠের লাঠি নিয়ে একটি বড় বৃত্তে নাচে। এই আনন্দদায়ক নৃত্যের অনেক বৈচিত্র রয়েছে যা পুরুষ এবং নারী উভয়ের দ্বারা সঞ্চালিত হয়। পুরুষরা লম্বা, ভাঁজ করা টিউনিক পরিধান করে যা পূর্ণ দৈর্ঘ্যের স্কার্টে খোলে পুরুষ এবং নারী উভয়ই ঐতিহ্যবাহী পোশাক পরে একসাথে নাচ করে। নৃত্যের শুরুতে, অংশগ্রহণকারীরা দুটি বৃত্ত তৈরি করে, নারীরা, যারা একটি ছোট অভ্যন্তরীণ বৃত্ত তৈরি করে, তারা পুরুষদের দ্বারা বেষ্টিত থাকে, যারা তাদের চারপাশে একটি বড় বৃত্ত তৈরি করে এবং তারা প্রথমে ঘড়ির কাঁটার দিকে তারপর ঘড়ির কাঁটার বিপরীত দিকে তাল নির্ধারণ করে। একত্রে লাঠি পিটিয়ে এবং ঢোলের আঘাতে নাচ চলে। নৃত্য এগিয়ে যাওয়ার সাথে সাথে, অংশগ্রহণকারীরা স্থান পরিবর্তন করে, পুরুষরা ভিতরের বৃত্ত গঠন করে। কখনো কখনো, এটি পুরুষদের দ্বারা একচেটিয়াভাবে সঞ্চালিত হয়। সেই সময়ে, নৃত্যশিল্পীর দক্ষতা এবং পারদর্শিতার উপর নির্ভর করে অর্ধ-ঘূর্ণির একটি সিরিজ নৃত্যের একটি সহজ সংস্করণ তৈরি করে, এটিতে বেশ কয়েকটি জটিল ধরনের ধাপের সাথে নাচ করা হয়। লাঠির আঘাত নাচকে একটি জোরালো চরিত্র এবং সামঞ্জস্যপূর্ণ গতি দেয়। ভীল লোকদের গৈর নৃত্যগুলো রঙিন পোশাক পরে এবং তলোয়ার, তীর এবং লাঠি বহন করে পরিবেশিত হয়। এটি মানুষের প্রধান আকর্ষণ। এই নৃত্যে নারী ও পুরুষের নাচে অনেক পার্থক্য রয়েছে। নৃত্যে ব্যবহৃত লাঠিকে খন্ড বলা হয়। এটি জটিল ধরনের ধাপগুলোর একটি সিরিজের সাথে সম্পন্ন করা হয়। লাঠির আঘাত নাচকে একটি জোরালো চরিত্র এবং একটি সামঞ্জস্যপূর্ণ গতি দেয়। তারা যখন নাচছে তখন মনে হয় যেন তারা যুদ্ধের সম্মুখভাগের একটি দৃশ্য চিত্রিত করছে। স্থানীয়দের ধারণা, এই নৃত্যটি নিশ্চয়ই যুদ্ধের কোনো তাৎপর্য পেয়েছে। আফ্রিকা ও মধ্য এশিয়াতেও এই নৃত্যের ধরন দেখা যায়। এই লাঠিগুলো খুব আকর্ষণীয় এবং প্রত্যেকের নজর কাড়ে। লাঠি নাচে গুরুত্বপূর্ণ ভূমিকা পালন করে। এগুলো খুব পাতলা এবং খুব বেশি ওজন বহন করে না এবং একটি উজ্জ্বল চেহারা দেয়। এই লাঠি গুন্ডি গাছ থেকে কাটা হয় এবং এতে সামান্য পরিস্কার প্রক্রিয়া জড়িত। কোথাও কোথাও লাঠির পরিবর্তে তলোয়ার ব্যবহার করা হয়েছে। এক হাতে নৃত্যশিল্পীরা খোলা তলোয়ার বহন করে এবং অন্য হাতে খন্ড (রাজস্থানে তরবারির একটি নাম) বা লাঠি নিয়ে থাকে। এছাড়া যুক্ত আরেকটি তৃতীয় প্রকার আছে যাতে নর্তকীরা এক হাতে তরবারি এবং অন্য হাতে কাঠের তলোয়ার বহন করে।
বাদ্যযন্ত্র
এই লোকনৃত্যের সাথে ঢোল, নাগদা, ঢোলক এবং বাঁশির মতো বাদ্যযন্ত্র যুক্ত থাকে। সুরেলা গান এবং মন্ত্রমুগ্ধ সঙ্গীত নাচতে উৎসাহিত করে।
গৈর নাচের বৈচিত্র
এটি গৈর ঘলনা, গৈর গামনা, গৈর খেলনা এবং গৈর নাচনা নামেও পরিচিত। গৈর নৃত্যের কিছু বৈচিত্র হল মারওয়ার অঞ্চলে পাওয়া ডান্ডি গৈর এবং রাজস্থানের শেখাওয়াটি অঞ্চলে পাওয়া গেনদাদ।
এলু
এলু আধুনিক সিংহলি এবং ধিবেহী ভাষার প্রাচীনতম রূপ। এই ভাষাটি সিংহলের কোনো কোনো স্থানে 'হিলু', 'হেলা' বা 'হেলু' নামেও পরিচিত। আনুমানিক খ্রিস্টীয় ৭০০ থেকে ১৪০০ পর্যন্ত এই ভাষা প্রচলিত ছিলো। পালি ভাষা বিশারদ টমাস উইলিয়াম রিস ডেভিডস এলু-কে "সিংহলের প্রাকৃত" রূপে উল্লেখ করেছেন। সিংহলে দুটি ভাষা বিদ্যমান- ১। সিংহলী (সীহল) ভাষা, এটি আর্যগোষ্ঠীর ভাষা; এটি বাংলা, হিন্দি, মারাঠি, গুজরাটির মতো ভারতের আদি আর্য ভাষা (বৈদিক সংস্কৃত) থেকে উদ্ভূত। এবং ২। দ্রাবিড়-গোষ্ঠীর তামিল ভাষা। পশ্চিম ভারত (লাট, বা লাড়<লাল>, অর্থাৎ দক্ষিণ সিন্ধুপ্রদেশ ও গুজরাত) হতে ঐ অঞ্চলের প্রাকৃত ভাষাকে নিয়ে খ্রিস্টপূর্ব প্রথম সহস্রকের দ্বিতীয়ার্ধ হতে ভারতীয় আর্যভাষী ঔপনিবেশিকেরা লঙ্কা দ্বীপে গিয়ে বসবাস করতে শুরু করে। লঙ্কা দ্বীপে বা সিংহলে এই ভারতীয় আর্যভাষা পরিবর্তন-ধর্ম অনুসারে এবং নতুন পরিবেশের প্রভাবে বিশিষ্ট পথে চলতে থাকে। দীর্ঘ পরিবর্তনের মধ্য দিয়ে বৈদিক সংস্কৃত পশ্চিম ভারতের প্রাকৃত বা লাট প্রাকৃতের রূপ লাভ করে। অতঃপর তা খ্রীস্ট জন্মের অব্যবহিত পূর্ব হতে খ্রিস্টীয় সপ্তম-অষ্টম শতকের মধ্যবর্তী সময়ে সিংহলী প্রাকৃতের রূপ ধারণ করে। এরপর তার নাম হয় সিংহলী অপভ্রংশ যার লোক-প্রচলিত নাম নাম 'এলু'। আনুমানিক ১৫০০ খ্রীস্টাব্দের পর হতে তা আধুনিক বা নব্য সিংহলীর রূপ ধারণ করে। এলু নামের ব্যুৎপত্তি এইভাবে হওয়া সম্ভবঃ ' সিংহল > সীহলো > সীহলু > হিঅলু > হেলু > এলু'- এই শব্দের 'ল' হলো মূর্ধণ্য 'ল', যা বৈদিক সংস্কৃতে ও কোনো কোনো প্রাকৃতে বিদ্যমান ছিলো, এবং এখনও পাঞ্জাবী, সিন্ধী, রাজস্থানী, গুজরাতী, মারাঠি ও ওড়িয়াতে এই 'ল'-এর অস্তিত্ব আছে।
মামলুক সালতানাত (কায়রো)
মামলুক সালতানাত (سلطنة المماليك Sulṭanat al-Mamālīk) ছিল মধ্যযুগের মিশর, লেভান্ট, তিহামাহ ও হেজাজ জুড়ে বিস্তৃত একটি রাজ্য। আইয়ুবীয় রাজবংশের পতনের পর থেকে ১৫১৭ সালে উসমানীয় সাম্রাজ্যের মিশর বিজয়ের আগ পর্যন্ত মামলুকরা ক্ষমতায় ছিল। সালতানাতের শাসকশ্রেণী মামলুক ছিল। মামলুকরা ছিল কুমান কিপচাক, সিরকাসিয়ান ও জর্জিয়ান বংশোদ্ভূত দাস। মামলুকদের ক্রয়ের সময় তাদের অবস্থান সাধারণ দাসদের উপরে থাকত। অন্যরা অস্ত্র বহন বা নির্দিষ্ট কিছু কাজের অনুমতিপ্রাপ্ত ছিল না। সাধারণ মুক্ত মিশরীয় মুসলিমদের চেয়ে মামলুকদের সামাজিক অবস্থান উপরে ছিল। পরবর্তীতে পতন হলেও মামলুক সালতানাত একসময় মিশরীয় ও সিরীয় রাজনীতি, অর্থনীতি ও সংস্কৃতির সর্বোচ্চ শিখরে পৌছায়।
এলু
এলুর নিদর্শন
সিংহলের প্রাকৃতের প্রাচীনতম নিদর্শন ব্রাহ্মীলিপিতে লেখা খ্রীস্টপূর্ব তৃতীয় শতকের কতকগুলি শিলালিপিতে পাওয়া যায়। পরবর্তীকালে খ্রিস্টীয় পঞ্চম, ষষ্ঠ ও সপ্তম শতকের সিংহলী প্রাকৃতের কোনো বই মেলেনি, কেবল সিগিরিয়া পাহাড়ের গায়ে আঁচড়-কাটা কতকগুলি ছোটো ছোটো কতকগুলি কবিতা পাওয়া যায়। পরে এই প্রাকৃত যখন এলুর রূপ ধারণ করে, তখন থেকে এই এলুতে রচিত কিছু গদ্য পুস্তক পাওয়া যায়। ' দম-পিয়-অটু-ব-গ্যাটপদ-সন্নয়' - ধর্মপদ গ্রন্থের শব্দের টীকা- খ্রিস্টীয় দশম শতকে লিখিত এলুর সর্বপ্রাচীন উপলবদ্ধ পুস্তক। বুদ্ধদেবের শিক্ষাবিষয়ক গ্রন্থ 'অমা-রতুব' (অমৃত স্রোত) রাজা প্রথম অগগবোধি বা অগ-বো-র সময়ে লিখিত, এইধরনের ইতিকথা আছে, বৌদ্ধ ধর্ম ও ইতিহাস সংক্রান্ত আরও কতকগুলি বই এলুতে পাওয়া যায়। 'সিদত-সঙ্গরাব' এলু ভাষায় রচিত প্রাচীনতম ব্যাকরণ। ধীরে ধীরে এলু পঞ্চদশ শতক হতে আধুনিক সিংহলীতে রূপান্তরিত হতে শুরু করে এবং সেইসাথে এলুর কিছু লক্ষ্যনীয় বৈশিষ্ট্য পরিস্ফূট হয়, যেমন - ব্যাপকভাবে সংস্কৃত বা আদি আর্য-ভাষার ধ্বনি বিলোপ, ধ্বনি পরিবর্তন ও স্বরধ্বনির লোপ ঘটতে দেখা যায়। যেমন- 'হস্ত > অৎ ; দন্ত > দৎ ; বোধি > বোহি > বই > বো ; ঘৃত > গিয় > গী ; সিংহ > সী, ' ইত্যাদি। আধুনিক সিংহলীতে আজকাল প্রচুর সংস্কৃত, (তৎসম) ও পালি শব্দ ব্যবহৃত হয় ; এর ফলে শুদ্ধ এলুর ব্যবহার হ্রাস পেয়েছে।
পালি ও সংস্কৃতের সাথে এলুর সম্পর্ক
প্রকৃতই এলু একটি প্রাকৃত ভাষা হওয়ার কারণে পালি প্রভৃতি প্রাকৃতের সাথে এর নিবিড় যোগ। এলুর শব্দভাণ্ডারের একটা বড় অংশের সঙ্গে পালির হুবহু মিল, যে কারণে বিভিন্ন শব্দগত ও রূপগত পরিবর্তন অতি সহজে পালি বা সংস্কৃত থেকে এলু নিজের করে নিতে পেরেছে। তাই কখনও কখনও এলু ভাষার কোনো শব্দ প্রকৃতই তা প্রাচীন প্রাকৃত থেকে এসেছে না সংস্কৃত ভাষা থেকে এসেছে তা বোঝা কঠিন হয়ে দাঁড়ায়।
এলিটা করিম
এলিটা করিম নামে সুপরিচিত দিলশাদ করিম এলিটা (জন্ম: ৪ সেপ্টেম্বর, ১৯৮২) একজন বাংলাদেশী সঙ্গীতশিল্পী ও সাংবাদিক। তিনি পদ্ম পাতার জল চলচ্চিত্রের "একাকিনী তারা" গানে কণ্ঠ দিয়ে শ্রেষ্ঠ গায়িকা বিভাগে বাচসাস পুরস্কার অর্জন করেন।
জন্ম
এলিটা ১৯৮২ সালের ৪ সেপ্টেম্বর চট্টগ্রাম শহরের হাটহাজারীর উত্তর মাদার্শায় জন্মগ্রহণ করেন। মাত্র দুই মাস বয়সে মা-বাবার সাথে পাড়ি দেন সুদূর মধ্যপ্রাচ্যে। বাবা মোহাম্মদ নুরুল করিমের চাকরির সুবাদে সপরিবারে সৌদি আরব চলে যান। সৌদি আরবে তার বেড়ে উঠা।
তিনি বাংলাদেশ ইন্টারন্যাশনাল স্কুল দাম্মামে প্রাথমিক এবং ইন্টারন্যাশনাল ইন্ডিয়ান স্কুল, দাম্মামে উচ্চ মাধ্যমিক পড়াশোনা করেন। ২০০১ সালে উচ্চ শিক্ষার জন্য তিনি বাংলাদেশে চলে আসেন। এলিটা নর্থ সাউথ বিশ্ববিদ্যালয় থেকে ইংরেজি সাহিত্যে স্নাতক সম্পন্ন করেন। দুই ভাই দুই বোনের মধ্যে এলিটা সবার বড়। দুই ভাইয়ের একজন এমিলও গানের সাথে যুক্ত। তিনি শূন্য ব্যান্ডের কণ্ঠশিল্পী। আরেক ভাই এলিন দ্য ডেইলি স্টারের ক্রীড়া প্রতিবেদক। ছোটবোন ইলোরা পড়ছে নর্থ সাউথ বিশ্ববিদ্যালয়ে।
সঙ্গীত জীবন
২০০১ সালে দেশে ফেরেন এলিটা। এরপর ব্ল্যাক ব্যান্ডের সাথে জড়িত হন এলিটা। ২০০৯ সালে বের হয় প্রথম মিক্সড অ্যালবাম ‘আমার পৃথিবী’। ‘মিথ্যা’ শিরোনামে অ্যালবামটির একটি গানে ব্যান্ডের ভোকালিষ্ট জন।জনের এর সাথে কণ্ঠ দেন তিনি। সে সময় শ্রোতামহলে গানটি বেশ সাড়া ফেলে। পরবর্তীতে গড়ে তোলেন তার নিজের ব্যান্ড ‘রাগা’। ব্যান্ডের নামেই একটি অ্যালবামও বের করেন তিনি। অবশ্য, ব্যান্ডটি এখন আর নেই। তবে ২০০৯ সালে ‘অন্তহীন’ নামের মিক্সড অ্যালবামটি বাজারে বেশ আলোচিত হয় তার। আর তখন থেকেই তার পরিচিতির গণ্ডিটা একটু একটু করে প্রসারিত হতে থাকে।  এরপর অনেক মিক্সড অ্যালবামে কণ্ঠ দিলেও এখনো পর্যন্ত একক কোন অ্যালবাম বের করা হয়নি এলিটার। তবে, শ্রোতাদের জন্য সুখবর দিতে দেরি করলেন না এই কণ্ঠশিল্পী। জানালেন- নাম এখনো চূড়ান্ত না হলেও খুব শীঘ্রই বাজারে আসছে প্রথম একক (সলো) অ্যালবাম। এখন কাজ চলছে। । তাছাড়া আইসিসি বিশ্ব টুয়েন্টি২০ প্রতিযোগিতার সূচনা সঙ্গীত চার ছক্কা হৈ হৈ গানটিতে অন্য সবার মত কণ্ঠ দেন এলিটা।
২০২৩ সালের ঈদুল ফিতরে আজব রেকর্ডস থেকে প্রকাশিত শহীদ মাহমুদ জঙ্গীর কথা এবং পিলু খানের সুরে রেনেসাঁ ব্যান্ডের সাথে "সাদা কালো নয়, নয় বাদামি" গানে কণ্ঠ দেন।
সাংবাদিক জীবন
২০০১ সালে দেশে ফেরার পর ২০০৩ সালে বিনোদন প্রতিবেদক হিসেবে ইংরেজি দৈনিক ডেলি স্টারের সাথে যুক্ত হন তিনি। এরপর স্টার ম্যাগাজিনের সিনিয়র রিপোর্টার এবং স্টার ক্যাম্পাস ম্যাগাজিনের সম্পাদক হিসেবে কাজ করেছেন বহু দিন। বর্তমানে তিনি ইংরেজি দৈনিকটির ফিচার সম্পাদক হিসেবে কর্মরত আছেন। সাংবাদিকতা করতে গিয়ে মিলেছে অ্যাওয়ার্ডও। কিশোরী ও নারী পাচারের উপর একটি স্টোরির জন্য রেডক্রস ইন্টারন্যাশনাল এই অ্যাওয়ার্ড প্রদানের মাধ্যমে ২০০৯ সালে তাকে সম্মানিত করে। গান ও সাংবাদিকতার বাইরে রেডিও ফুর্তি তে নিয়মিত একটি শো করেন। সে হিসেবে তার আর একটি পরিচয় তিনি একজন রেডিও জকি। গান, সাংবাদিকতা ও রেডিও জকি হিসেবে কাজ করার পাশাপাশি তিনি ভাবেন সমাজ নিয়ে। আর সমাজের উন্নয়ন মূলক কর্মকান্ডে অংশ গ্রহণের জন্য তিনি যুক্ত আছেন ‘জাগো ফাউন্ডেশনের’ সঙ্গে।
অভিনয়
গান ও সাংবাদিকতার বাইরে এলিটা বেশ কিছু নাটকে অভিনয় করেছেন। তাদের মধ্যে মুকিম ব্রাদাস, এবং ক্লোজ আপ আছে আসার গল্পে নাটকে অভিনয় করেছেন।
ব্যক্তিগত জীবন
এলিটা ২০১৫ সালে নির্মাতা আশফাক নিপুনের সঙ্গে বিবাহবন্ধনে আবদ্ধ হন।
শ্রাবন্তী চট্টোপাধ্যায়
শ্রাবন্তী চট্টোপাধ্যায় ভারতীয় বাংলা চলচ্চিত্রের একজন অভিনেত্রী। তিনি দেব, জিৎ, সোহম চক্রবর্তী, আবির চট্টোপাধ্যায়, বাংলাদেশের শাকিব খান সহ আরো বেশ কয়েকজন জনপ্রিয় অভিনেতার সাথে অভিনয় করেন।
চলচ্চিত্র জীবন
শ্রাবন্তী ভারতীয় বাংলা চলচ্চিত্রের একজন সফল অভিনেত্রী। তিনি ১৯৯৭ সালে মায়ার বাঁধন-এ অভিনয়ের মাধ্যমে তার বর্নালী জীবন শুরু করেন। ২০০৩ সালে তার প্রথম বড় ধরনের কাজ চ্যাম্পিয়ন। তিনি পরিচালক রাজিব বিশ্বাসকে বিয়ে করেন। এরপর তিনি পুরোপুরি সংসারি হয়ে যান এবং ২০০৮ সালে আবারও ভালবাসা ভালবাসা তে অভিনয়ের মাধ্যমে ফিরে আসেন। ২০১৩ সালে তিনি রবি কিনাগী পরিচালিত জিতের বিপরীতে দিওয়ানা এবং অপর্ণা সেন পরিচালিত গয়নার বাক্স-এ অভিনয় করেন। পরবর্তীতে অভিনীত অন্যান্য চলচ্চিত্রের মধ্যে অন্যতম দেবের বিপরীতে বিন্দাস। রাজ চক্রবর্তীর পরবর্তী চলচ্চিত্র কাঠমাণ্ডুতেও তিনি অভিনয় করেছেন।
শিকারী নামের যৌথ প্রযোজনার (ভারত ও  বাংলাদেশ ) একটি চলচ্চিত্রতে অভিনয় করেছেন।
এছাড়াও তিনি বাংলাদেশের একক প্রযোজনার ছবি যদি একদিন-এও অভিনয় করেছেন।
ব্যক্তিগত জীবন
তিনি ভারতের কলকাতায় জন্মগ্রহণ করেন। ২০০৩ সালে মাত্র ১৬ বছর বয়সে পরিচালক রাজীব কুমার বিশ্বাসকে বিয়ে করেন। এই দম্পতির ঝিনুক নামে এক ছেলে রয়েছে। এই দম্পতির সম্পর্ক অবনতি হবার পর শ্রাবন্তী রাজীবকে ডিভোর্স দেন এছাড়াও তিনি কৃষাণ বিরাজ নামক একজন মডেলকে বিয়ে করলেও পরবর্তীতে তাদের বিবাহ বিচ্ছেদ হয়। তারপর শ্রাবন্তী ২০১৯ সালে রোশন সিং কে বিবাহ করেন।
তিনি পূর্ব কলকাতা-র আনন্দপুর-এ আরবানা টাওয়ার ৬ এ থাকেন।
টেলিভিশন
উপস্থাপনা বিচারক
রাজনৈতিক জীবন
২০২১ সালের বিধানসভা নির্বাচনে বিজেপির প্রার্থী হয়ে তিনি ৫১ হাজার ভোটের ব্যবধানে তৃণমূলের পার্থ চট্টোপাধ্যায়ের নিকট বেহালা পশ্চিম আসনে হেরেছেন।
৭৫৫
৭৫৫ গ্রেগরীয় বর্ষপঞ্জির একটি সাধারণ বছর।
মাহমুদ শাবিস্তারি
থাম্ব|ফারসি কবিতার ক্যালিগ্রাফিক চিত্র মাহমুদ শাবিস্তারি ছিলেন পারস্যের একজন সুফি কবি।  ত্রয়োদশ শতকের মাঝামাঝি সময়ে তিনি তাবরিজ শহরের পাশে এক ক্ষুদ্র গ্রামে জন্মগ্রহণ করেন। তার ব্যক্তিগত ও পারিবারিক জীবন সম্পর্কে বিস্তারিত তেমন কিছু জানতে পারা যায় নি। তবে তার নিজের ভাষ্যমতে তিনি তার জীবনের বহু সময় মিশর, তুরস্ক ও আরবে জ্ঞানার্জনের জন্য ঘুরে বেড়িয়েছেন। গুলশান-ই-রাজ তার সবচেয়ে বিখ্যাত গ্রন্থ। এছাড়াও সা'দাত নামা ও হাক্কুল ইয়াকিন ফি মারিফাত রাব্বিল আলামিন তার অন্য দুটি বিখ্যাত গ্রন্থ।
মনোরঞ্জন গুপ্ত
মনোরঞ্জন গুপ্ত  ( ৭ মার্চ ১৮৯০ - ১৩ অক্টোবর ১৯৭৬ ) বৃটিশ বিরোধী সশস্ত্র বিপ্লবী ও আইন সভার সদস্য।
জন্ম ও প্রারম্ভিক জীবন
তিনি বাটাজোড় উচ্চ ইংরাজী বিদ্যালয় থেকে এন্ট্রান্স পাশ করেন। বরিশালের ব্রজমোহন কলেজ হতে আই.এ ও ১৯১৪ খ্রিস্টাব্দে  বি.এ পাশ করেন। কলেজের সহপাঠী  হীরালাল দাসগুপ্ত ছিল তার বাল্য বন্ধু। তারা ছাত্রাবস্থায় বরিশাল শঙ্কর মঠের প্রতিষ্ঠাতা স্বামী প্রজ্ঞানন্দ সরস্বতীর (ব্রহ্মচারী  সতীশচন্দ্র মুখোপাধ্যায়ের) নিকট বিপ্লবী দীক্ষা গ্রহণ করে বিপ্লবী গুপ্ত সমিতি 'বরিশাল দলে' যোগ দেন। পরে এটি যুগান্তর দলের সঙ্গে যুক্ত হয়ে যায়। ১৯১৪ খ্রিস্টাব্দে  বি.এ. পাশ করার পরে তিনি কলকাতায় চলে আসেন।
সশস্ত্র ক্রিয়াকলাপ ও কর্মজীবন
কলকাতায় আসার আগেই বরিশাল জেলার বিভিন্ন স্থানে যে তিনটি ডাকাতি হয় তার প্রত্যেকটিতে তিনি অংশগ্রহণ করেন। তার পরিচালনায় ১৯১৫ খ্রিস্টাব্দের ৬ ই নভেম্বর  কলকাতা মসজিদবাড়ি স্ট্রিটে একটি বাড়িতে পুলিশ ইনস্পেক্টর গিরীন মুখার্জি নিহত হন এবং ২ রা ডিসেম্বর  করপোরেশন স্ট্রিটের এক সোনার দোকানে ডাকাতি হয়। প্রথম ঘটনায় তার সঙ্গে ছিলেন ভূপতি মজুমদার ও আলিপুরদুয়ারের প্রখ্যাত ডাক্তার ব্রজেন্দ্রনাথ দত্ত। বিপ্লবী নরেন ঘোষ চৌধুরীর অতি ঘনিষ্ঠ সহকর্মীরূপে বহু রোমহর্ষক কাজের অংশীদার ছিলেন। ১৯১৬ খ্রিস্টাব্দে তিন আইনে গ্রেপ্তার হয়ে রাজবন্দি হিসাবে সাড়ে চার বছর জেলে আটক থাকেন। ছাড়া পেয়ে ১৯২০ খ্রিস্টাব্দে  অরুণচন্দ্র গুহর সহযোগিতায় কলকাতার হ্যারিসন রোডে প্রজ্ঞানানন্দ সরস্বতীর নাম অনুসারে ‘সরস্বতী লাইব্রেরি’ স্থাপন করেন। বই বিক্রির ভার নিলেন বিপ্লবী কিরণচন্দ্র মুখোপাধ্যায়। ১৯২১ খৃস্টাব্দে অসহযোগ আন্দোলনকালে দেশবন্ধু চিত্তরঞ্জন তার ও জিতেন্দ্রনাথ দত্তের উপর বরিশালের আন্দোলন সংগঠনের ভার অর্পণ করেন। শ্রীসরস্বতী প্রেসের তিনি অন্যতম প্রতিষ্ঠাতা। ১৯২৩ খ্রিস্টাব্দে প্রেসের কাজ আরম্ভ করে তিনি তার প্রথম ম্যানেজার হন। ওই বছরই যুগান্তর দলের সদস্য ভূপতি মজুমদার ও মনোরঞ্জন গুপ্ত যথাক্রমে বঙ্গীয় প্রাদেশিক কংগ্রেস কমিটির সম্পাদক ও যুগ্ম সম্পাদক হন এবং  নেতৃস্থানীয় আরও অনেকের সঙ্গে মনোরঞ্জন গুপ্ত গ্রেপ্তার হয়ে ১৯২৮ খ্রিস্টাব্দে ছাড়া পান। ওই বছরে কলকাতায় অনুষ্ঠিত কংগ্রেস অধিবেশনে তিনি খাদি প্রদশর্নীর সম্পাদক ছিলেন। এই সময়ে সত্যেন্দ্রচন্দ্র মিত্র,হরিকুমার চক্রবর্তী ও প্রফুল্লচন্দ্র ঘোষের সঙ্গে মিলে তিনি ‘বেঙ্গল ইন্সিয়োরেন্স অ্যান্ড রিয়াল প্রপার্টি কোম্পানি’ নামে এক জীবনবিমা কোম্পানির পরিচালন-ভার গ্রহণ করেন এবং এই কোম্পানির কাজে ১৯২৯ খ্রিস্টাব্দে মাদ্রাজ শাখার সেক্রেটারি হিসাবে বৎসরাধিকাল মাদ্রাজে কাটান। ১৯২৯ খ্রিস্টাব্দে  তিনি লাহোর কংগ্রেস অধিবেশনে যোগ দেন। ১৯২৯ খ্রিস্টাব্দে লাহোর কংগ্রেসে পূর্ণ স্বাধীনতার প্রস্তাব পাশ হয়। এরপরই তিনি ও অন্যান্য বিপ্লবীরা সুভাষ চন্দ্রের নেতৃত্বে মিলিত হয়ে দাবি করতে আরম্ভ করেন যে এই পূর্ণ স্বাধীনতার দাবিতে এখনই কংগ্রেসের আন্দোলন আরম্ভ করতে হবে। ১৯৩০ খ্রিস্টাব্দের  ১৮ ই এপ্রিল  চট্টগ্রাম অস্ত্রাগার আক্রমণের ঘটনাকে উপলক্ষ্য করে শ্রীসরস্বতী প্রেস থেকে মুদ্রিত ও প্রকাশিত ‘স্বাধীনতা’ সাপ্তাহিকে  ভূপেন্দ্রকুমার দত্তের ‘ধন্য চট্টগ্রাম’ প্রবন্ধের জন্য সরকার পত্রিকাটি বেআইনি ঘোষণা করে ও প্রেসের কাছ থেকে দু-হাজার টাকা জামানত নেয়। এই সময় দলের ডা. নারায়ণ রায় প্রমুখের চেষ্টায় বোমা তৈরীর কাজ সফলতার সাথে এগিয়ে চলতে থাকে। প্রত্যেক জেলার ইউরোপিয়ান ম্যাজিস্ট্রেটের বাড়ি অথবা সেখানের ইউরোপিয়ানদের ক্লাবে বোমা ফেলে তাদের আতঙ্কিত করে ইংরেজদের দেশ ছাড়া করার যে রাজনৈতিক চাপ-সৃষ্টির কার্যসূচি তখন নেয়া হয়, তাতে তার অবদান অনেকখানি।১৯৩০ খ্রিস্টাব্দে কলকাতায় পুলিশ কমিশনার টেগার্ট সাহেবের উপর আক্রমণ চালান। ফেরারি অবস্থায় গ্রেফতার হন এবং ১৯৩৮ সনে মুক্তি লাভ করেন। ঐ বছর যুগান্তর দলভুক্ত সকলের মিলিত সিদ্ধান্ত অনুসারে খবরের কাগজে বিবৃতির মাধ্যমে বিপ্লবী গুপ্ত সমিতির পরিসমাপ্তি করা হলে তিনি কংগ্রেসে যোগ দেন। তিনি ১৯৪০ থেকে ১৯৪৬ সন পর্যন্ত বন্দী ছিলেন। কারাগারে থেকে তিনি ১৯৪৬ সনের নির্বাচনে প্রার্থী হলেন। তিনি বিপুল ভোটে এমএলএ পদে জয়লাভ করেন। তিনি ১৯৫০ সনে বরিশালে দাঙ্গার বিরুদ্ধে প্রতিরোধ গড়ে তুলেন। ১৯৫৪ খ্রিস্টাব্দে সাধারণ নির্বাচনে অংশগ্রহণ না করে কলকাতায় চলে আসেন। পশ্চিমবঙ্গের উচ্চ আইনসভায় ১৫ বছর এম.এল.সি ছিলেন। আইন সভার বাইরে তিনি প্রধানত সমবায়ের কাজ নিয়ে ব্যাপৃত থাকতেন।
প্রকাশিত গ্রন্থসমূহ
তার রচিত গ্রন্থগুলি হল:
মৃত্যু
মনোরঞ্জন গুপ্ত ১৯৭৬ খ্রিস্টাব্দের ১৩ই অক্টোবর মৃত্যুবরণ করেন।
অনীস জঙ্গ
অনীস জঙ্গ ১৯৬৪ সালে জন্ম নেওয়া, ভারতের একজন লেখক, সাংবাদিক ও কলাম লেখক, যিনি ভার‍ত ও ভারতের বাইরের পত্র পত্রিকায় কলাম লিখে থাকেন। তিনি ১৯৮৭ সালে প্রকাশিত আনভেইলিং ইন্ডিয়া বইটির জন্য সবচেয়ে বিখ্যাত। বইটিতে ভারতীয় নারীদের জীবন কাহিনি চিত্রিত হয়েছে, ফুটে উঠেছে পর্দার অন্তরালে থাকা ভারতীয় মুসলিম নারীদের কথা।
ঝাউ গুয়ানিউ
ঝাউ গুয়ানিউ (চীনা ভাষায়: Πóóç; pinyin: Zhτu Guànyτ, উচ্চারিত ইংরেজি: Zhou Guanyu; জন্ম: ৩০ মে ১৯৯৯) একজন চীনা রেসিং ড্রাইভার যিনি বর্তমানে আলফা রোমিওর ফর্মুলা ওয়ানে প্রতিদ্বন্দ্বিতা করেন। তিনিই প্রথম চীনা চালক যিনি ফর্মুলা ওয়ানে অংশ নেন। তিনি ২০১৯ থেকে ২০২১ সাল পর্যন্ত ইউএনআই-ভিরতুওসি রেসিংয়ের জন্য এফআইএ ফর্মুলা ২ চ্যাম্পিয়নশিপে প্রতিদ্বন্দ্বিতা করেছিলেন, ২০২১ সালের প্রচারাভিযানে তৃতীয় স্থান অর্জন করেছিলেন।
অনীস জঙ্গ
প্রারম্ভিক জীবন ও শিক্ষা
অনীস জঙ্গ জন্মেছিলেন রাউরকেলায়, ১৯৬৪ সালে। তিনি এসেছিলেন হায়দ্রাবাদের অভিজাত মুসলিম পরিবার থেকে। তার পিতা নবাব হোশ ইয়ার জঙ্গ একজন পণ্ডিত ও কবি ছিলেন। তার বাবা হায়দ্রাবাদের শেষ নিজামের দরবারে উপদেষ্টা হিসেবে কর্মরত ছিলেন। অনীস জঙ্গের মা ও ভাইও উর্দু কবি ছিলেন।
ঝাউ গুয়ানিউ
আলপাইন একাডেমির প্রাক্তন সদস্য, তিনি ২০২০ এবং ২০২১ সালে যথাক্রমে রেনো এফ ১ টিম এবং আলপাইন এফ ১ দলের জন্য টেস্ট ড্রাইভার হিসাবে দায়িত্ব পালন করেছিলেন।
আল-কারাওইন বিশ্ববিদ্যালয়
আল-কারাওইন বিশ্ববিদ্যালয় (جامعة القرويين) মরক্কোর ফেজে অবস্থিত একটি বিশ্ববিদ্যালয়। ইউনেস্কো এবং গিনেস ওয়ার্ল্ড রেকর্ডস অনুসারে এটি বিশ্বের প্রাচীনতম, ক্রমাগত উচ্চতর শিক্ষাপ্রতিষ্ঠান এবং পৃথিবীর প্রথম বিশ্ববিদ্যালয় এবং এটি মাঝে মাঝে পণ্ডিতদের দ্বারা প্রাচীনতম বিশ্ববিদ্যালয় হিসাবে অভিহিত হয়। এটি ফাতিমা আল-ফিহরি ৮৫৯সালে একটি মাদ্রাসা দিয়ে প্রতিষ্ঠা করেছিলেন, যা পরবর্তীকালে ঐতিহাসিক মুসলিম বিশ্বের অন্যতম শীর্ষস্থানীয় আধ্যাত্মিক ও শিক্ষাগত কেন্দ্র হয়ে ওঠে। এটি ১৯৬৩ সালে মরক্কোর আধুনিক রাষ্ট্রীয় বিশ্ববিদ্যালয় ব্যবস্থায় অন্তর্ভুক্ত করা হয়েছিল। মসজিদটি নিজেই মরক্কোর ইতিহাসের বিভিন্ন সময়কালের ঐতিহাসিক মরোক্কান এবং ইসলামিক স্থাপত্যের একটি গুরুত্বপূর্ণ স্থান দখল করে আছে।
অনীস জঙ্গ
প্রারম্ভিক জীবন ও শিক্ষা
ওসমানিয়া বিশ্ববিদ্যালয় থেকে পড়া শেষ করে, শিক্ষা অর্জনের জন্য অনীস জঙ্গ মার্কিন যুক্তরাষ্ট্র গমন করেন। মার্কিন যুক্তরাষ্ট্রের মিশিগান অঙ্গরাজ্যের অ্যান আর্বার শহরে অবস্থিত মিশিগান বিশ্ববিদ্যালয়ে ভর্তি হন তিনি। সেখানে সমাজবিজ্ঞান ও আমেরিকার ইতিহাস বিষয়ে তিনি স্নাতকোত্তর ডিগ্রি লাভ করেন।
কর্মজীবন
তিনি বিখ্যাত ভারতীয় পত্রিকা দ্য টাইমস অব ইন্ডিয়ার প্রকাশনা ইয়ুথ টাইমস এ কর্মজীবন শুরু করেন। তিনি ইয়ুথ টাইমস এর সাথে ১৯৭৬ সাল থেকে ১৯৭৯ সাল পর্যন্ত সাংবাদিক ও সম্পাদক হিসেবে যুক্ত ছিলেন। তিনি ক্রিশ্চিয়ান সায়েন্স মনিটর ও ইন্টারন্যাশনাল হেরাল্ড ট্রিবিউন এর হয়েও কাজ করেছেন। অনীস জঙ্গ বর্তমানে দিল্লিতে বাস করেন।
লেখক জীবন
১৯৮৭ সালে তার বই আনভেইলিং ইন্ডিয়া প্রকাশিত হয়। এটি একটি ভ্রমণ ডায়েরি এবং এতে বিভিন্ন নারীর সাক্ষাৎকার নেওয়া হয়েছে।
তার বইয়ে ফুটে ওঠে নারীদের প্রাত্যহিক জীবনের চিত্র। ১৯৯৩ সালে তার বই নাইট অব দ্য নিউ মুন: এনকাউন্টারস উইদ মুসলিম উইমেন ইন ইন্ডিয়া এবং এর পরের বছর তার লেখা সেভেন সিস্টার্স: অ্যামং দ্য উইমেন অব সাউথ এশিয়া প্রকাশিত হয়। ১৯৯৭ সালে তার বই ব্রেকিং দ্য সাইলেন্স প্রকাশিত হয়। বইগুলোতে নারীদের দৈনন্দিন জীবনের গল্প ফুটে উঠেছে।
এছাড়াও তিনি হোয়েন আ প্লেস বিকামস আ পার্সন (১৯৭৭), দ্য সং অব ইন্ডিয়া (১৯৯০), ব্রেকিং দ্য কোর্টইয়ার্ড: আ সিকুয়েল টু আনভেইলিং ইন্ডিয়া (২০০৩) সহ বিভিন্ন বই রচনা করেছেন।
আবাবিল (অলৌকিক পাখি)
আবাবিল (أبابيل) হল ইসলাম ধর্মের মূলগ্রন্থ কুরআনের সূরা ফীলে বর্ণিত এক অলৌকিক পাখি, যা কাবা ধ্বংস করতে আসা আকসুম রাজ্যের রাজা আবরাহার হস্তিবাহিনীকে ক্ষুদ্র কঙ্করাঘাতে ধ্বংস করেছিল বলে মুসলিমরা বিশ্বাস করে।
কুরআনে পাখিটি বোঝাতে "তইরন আবাবিল" (طَيْرًا اَبَابِيلَ) শব্দগুচ্ছটি ব্যবহৃত হয়েছে এবং বাংলায় শব্দগুচ্ছটি অনুবাদ করা হয়েছে ঝাঁকে ঝাঁকে পাখি হিসেবে।
কথিত আছে আবাবিল পাখি কর্তৃক আবরাহার হস্তিবাহিনী ধ্বংস হয়েছিল নবী মুহাম্মাদের জন্মগ্রহণের পঞ্চাশ/পঞ্চান্ন দিন পূর্বে।
আল-কারাওইন বিশ্ববিদ্যালয়
কারাউইয়িনের বেশিরভাগ শিক্ষার্থী ১৩ থেকে ৩০ বছর বয়সী এবং উচ্চ বিদ্যালয় স্তরের ডিপ্লোমা এবং বিশ্ববিদ্যালয়-স্তরের স্নাতক ডিগ্রির দিকে পড়াশোনা করেন, যদিও পর্যাপ্ত উচ্চমানের আরবি প্রাপ্ত মুসলমানরাও অনানুষ্ঠানিক ভিত্তিতে বক্তৃতা বৃত্তগুলিতে অংশ নিতে সক্ষম হন, "[ধর্মীয় এবং আইনি] জ্ঞানের সন্ধানে" ("যুবওয়ার লিল-তালাব ফাই 'ইলম") এর visitorsতিহ্যবাহী বিভাগের দর্শকদের দেওয়া। মুসলিম হওয়ার সাথে সাথে কারাউইয়িনের সম্ভাব্য শিক্ষার্থীদের ব্যাকরণ এবং মালিকি আইন সম্পর্কে কুরআন সম্পূর্ণরূপে বিভিন্ন ছোট এবং মধ্যযুগীয় ছোট ছোট ইসলামিক পাঠগুলিও পড়া দরকার ছিল এবং সাধারণভাবে ধ্রুপদী আরবী ভাষায় খুব ভাল আদেশ থাকতে হবে। এটি একটি সাধারণ ভুল ধারণা যে বিশ্ববিদ্যালয়টি কেবল পুরুষদের জন্য উন্মুক্ত; এটি পুরুষ এবং মহিলা উভয়ের জন্য উন্মুক্ত। মহিলারা ১৯৪০ এর দশকে প্রথম বিশ্ববিদ্যালয়ে ভর্তি হন।
নামকরণ
বিশ্ববিদ্যালয়ের আরবি নাম, جَامِعَةُ الْقَرَوِيِّينَ কায়রূয়ান থেকে গণ বিশ্ববিদ্যালয় ( القَيْرَوَان ), "তিউনিসিয়ায় ফাতেমা আল-ফিহরিয়ার পরিবারের সূত্রপাত । চিঠির উপস্থিতি Qoph ( ق ), একটি অঘোষ অলিজিহ্বাগত স্পর্শবণীয়া যা ইউরোপীয় ভাষায় মিল আছে, সেইসাথে তিন অক্ষরের সমষ্টি ছাড়াও বিশ্ববিদ্যালয়ের নামে ফরাসি উপনিবেশ, বিশ্ববিদ্যালয়ের নামের, মরক্কো এর জন্য একটি রোমানীকরণ নম্বর চালু আছে আল-কারওয়াইন একটি প্রমিত সহ ; আল কারাউইয়াইন, ফরাসি অর্থোগ্রাফি অনুসরণ করে; এবং আল-কারাউইন, ফরাসি অর্থোগ্রাফি একটি উপস্থাপনা।
প্রতিষ্ঠানের ইতিহাস
alt=|বাম|থাম্ব| উঠান থেকে প্রার্থনা হলের কেন্দ্রীয় "নাভ" এর প্রবেশপথে আনজা বা কাঠের পর্দা।
মাদ্রাসা
আল-কারাওইয়িন একটি মাদ্রাসা হিসেবে ৮৫৯ সালে ফাতেমা আল-ফিহরি কর্তৃক প্রতিষ্ঠিত হয়েছিল, তিনি মোহাম্মদ আল-ফিহরি নামে এক ধনী বণিকের কন্যা। আল-ফিহরি পরিবার থেকে গভর্নরেটের রাজধানী কারিওয়ানে হিজরত করেছিলেন । (অত: পর মসজিদ নাম), তিউনিসিয়া করার ফেস গোড়ার দিকে ৯ম শতাব্দীতে, করিওয়ান থেকে অন্য অভিবাসীকে শহরের পশ্চিম জেলার বসতি স্থাপন করে একটি সম্প্রদায়ের যোগদান করেন। ফাতেমা ও তার বোন মরিয়ম, তারা দুজনই সুশিক্ষিত, তাদের বাবার কাছ থেকে প্রচুর অর্থ উত্তরাধিকার সূত্রে পেয়েছিলেন। ফাতিমা তার পুরো উত্তরাধিকারটি তার সম্প্রদায়ের উপযোগী একটি মসজিদ নির্মাণে ব্যয় করার শপথ করেছিলেন। সেই সময়, ফেস শহরটি ইদ্রিসি রাজবংশের রাজধানী ছিল, এটি প্রথম মরোক্কান ইসলামিক রাষ্ট্র হিসাবে বিবেচিত হয়েছিল।
১০ম শতাব্দীতে ইদ্রিস রাজবংশ ক্ষমতায় থেকে পতন ঘটে এবং ফেস মধ্যে প্রতিদ্বন্দ্ব্ব্বিতা হয়ে ওঠে ফাতেমীয় খিলাফত এবং কর্দোবা খিলাফত এবং তাদের মিত্রদের। এই সময়কালে, কারাউইয়িন ক্রমান্বয়ে প্রতিপত্তিতে বৃদ্ধি পেয়েছিল। এক পর্যায়ে শুক্রবারের জুমার খুতবা দ্বিতীয় ইদ্রিসের শুরফা মসজিদ থেকে (আজ মৌলে ইদ্রিসের জাওয়াইয়া) কারাউইয়ইন মসজিদে স্থানান্তরিত করা হয়েছিল, সুতরাং এটিকে জামে মসজিদ (সম্প্রদায়ের প্রধান মসজিদ) হিসাবে মর্যাদা দেওয়া হয়েছিল। এই স্থানান্তরটি হয় ৯১৯-১৮ বা ৯৩৩ সালে হয়েছিল, উভয় তারিখ যা শহরের উপর ফাতিমিড আধিপত্যের সংক্ষিপ্ত সময়ের সাথে মিলে যায়, প্রস্তাব দেয় যে স্থানান্তরটি ফাতিমিড উদ্যোগে এসেছিল। যাই হোক না কেন, মসজিদ এবং এর শিক্ষাপ্রতিষ্ঠান রাজনৈতিক উচ্চবিত্তদের সম্মান উপভোগ করে চলেছে, স্বয়ং মসজিদটি আলোরোভিডস দ্বারা উল্লেখযোগ্যভাবে প্রসারিত হয়েছিল এবং পরবর্তী রাজবংশের অধীনে বারবার অলঙ্কৃত হয়েছিল। ঐতিহ্যটি প্রতিষ্ঠিত হয়েছিল যে ফেসের অন্যান্য সমস্ত মসজিদ তাদের কুরআউইয়্যিন অনুসারে প্রার্থনার ( আযান ) আযানের সময়কে ভিত্তি করে গড়ে তুলা হয়েছিল।
কারাউইয়ীন পাণ্ডুলিপিগুলির একটি বৃহৎ অংশ সংগ্রহ করা হয়েছিলো যা ১৩৯৯ সালে মেরিনিদ সুলতান আবু ইনান ফারিস প্রতিষ্ঠিত একটি লাইব্রেরিতে রাখা হয়েছিল। গ্রন্থাগারে বর্তমানে সবচেয়ে মূল্যবান পাণ্ডুলিপিগুলির মধ্যে রয়েছে গজেল চর্চায় লিখিত মালিক ইবনে আনাসের বিখ্যাত আল-মুওয়াত্তা, সীরাত ইবনে ইসহাক, ১৬০২ সালে সুলতান আহমদ আল-মনসুর দ্বারা প্রদত্ত কুরআনের অনুলিপি এবং মূল গ্রন্থ ইবনে খালদুনের বই আল-ইবারের অনুলিপি । কুরআন ও ফিকাহ (ইসলামিক আইনশাসন) এর পাশাপাশি যে বিষয়গুলি শেখানো হয়েছে তার মধ্যে রয়েছে ব্যাকরণ, অলঙ্কারশাস্ত্র, যুক্তি, চিকিৎসা, গণিত, জ্যোতির্বিদ্যা।
দ্বাদশ শতাব্দীর কার্টোগ্রাফার মোহাম্মদ আল-ইদ্রিসি, যার মানচিত্রগুলি রেনেসাঁর সাহায্যে ইউরোপীয় অন্বেষণকে সহায়তা করেছিল বলে জানা যায় যে তিনি কিছু সময়ের জন্য ফেয়ে থাকতেন, তিনি পরামর্শ দিয়েছিলেন যে তিনি আল-কারাউইয়িনে কাজ করেছেন বা পড়াশোনা করেছেন। মাদ্রাসা এমন অনেক আলেমকে তৈরি করেছে যারা মুসলিম বিশ্বের বৌদ্ধিক ও একাডেমিক ইতিহাসকে দৃঢ়ভাবে প্রভাবিত করেছে। এর মধ্যে ইবনে রুশায়দ আল সাবতী ( মৃত্যু ১৩১২), মোহাম্মদ ইবনে আল-হাজ্জ আল-আবদারি আল-ফাসি ( মৃত্যু: ১৩৩৩৬ ), আবু ইমরান আল-ফাসি ( মৃত্যু: ১০১৫), মালিকি মাযহাবের একজন শীর্ষস্থানীয় তাত্ত্বিক ছিলেন। ইসলামী আইনশাস্ত্র, প্রখ্যাত ভ্রমণকারী ও লেখক লিও আফ্রিকানাস । আল-ইদ্রিসি (d.1166 খ্রিস্টাব্দ), ইবনে আল-আরবি (১১৬৫-১২৪০ খ্রিস্টাব্দ), ইবনে খালদুন (1332–1395 খ্রিস্টাব্দ), ইবনে আল-খতিব, আল-বিত্রুজি (আল্পেটেরগিয়াস), ইবনে হিরজিহিম, এবং প্রমুখ অগ্রণী পণ্ডিতগণ আল-ওয়াজ্জান সকলেই ছাত্র বা প্রভাষক হিসাবে মাদ্রাসার সাথে যুক্ত ছিল। আল- কারাওইয়িন পরিদর্শন করা খ্রিস্টান পণ্ডিতদের মধ্যে ফ্লেমিশ নিকোলাস ক্লিনেয়ার্টস এবং ডাচম্যান গলিয়াস এবং দ্বিতীয় পোপ সিলভেস্টার ছিলেন ।
স্টেট ইউনিভার্সিটি
alt=|থাম্ব| গ্রন্থাগারের প্রধান প্রবেশদ্বার এবং মসজিদের দক্ষিণের অন্যান্য অংশগুলি আজ প্লেস সেফারিনের বাইরে। ১৯১২ সালে মরক্কো ফরাসী রাজ্যরূপে পরিণত হওয়ার সময়, আল-কারাওইয়িন মধ্যযুগীয় প্রধান থেকে শিক্ষা গ্রহণের ধর্মীয় কেন্দ্র হিসাবে হ্রাস পেয়েছিল। তবে সুলতানের প্রশাসনের জন্য এটি শিক্ষাব্যবস্থা হিসাবে কিছুটা তাত্পর্য বজায় রেখেছিল। ছাত্র সংগঠনটি সামাজিক স্তরে কঠোরভাবে বিভক্ত ছিল; জাতিসত্তা (আরব বা বারবার ), সামাজিক মর্যাদা, ব্যক্তিগত সম্পদ এবং ভৌগোলিক পটভূমি (গ্রামীণ বা শহুরে) তাদের পড়াশোনার সুবিধাগুলির পাশাপাশি তাদের ব্যক্তিগত মহলগুলিতে পৃথক হওয়া শিক্ষার্থীদের গোষ্ঠী সদস্যপদ নির্ধারণ করে। ফরাসী প্রশাসন ১৯১৪ থেকে ১৯৪ 1947 সালের মধ্যে বেশ কয়েকটি কাঠামোগত সংস্কার বাস্তবায়ন করে, তবে একইভাবে শিক্ষার বিষয়বস্তুগুলিকে আধুনিকায়ন করেনি যা এখনও উলামাদের traditionalতিহ্যগত দর্শন দ্বারা প্রভাবিত ছিল। একই সময়ে, আল-কারাওইয়িনের শিক্ষার্থীর সংখ্যা হ্রাস পেয়ে ১৯২২ সালে মোট 300 হয়ে গিয়েছিল, কারণ মরোক্কান অভিজাতরা তাদের বাচ্চাদের দেশের পরিবর্তে নতুন পাওয়া পাশ্চাত্য ধাঁচের কলেজ এবং ইনস্টিটিউটে পাঠাতে শুরু করেছিল।
১৯৪৭ সালে আল-কারাউইউইন রাষ্ট্রীয় শিক্ষাব্যবস্থায় একীভূত হয়েছিল, তবে স্বাধীনতার পরে রাজকীয় ডিক্রি দিয়েই ১৯৬৩ সালে মাদ্রাসাটি শেষ পর্যন্ত শিক্ষা মন্ত্রণালয়ের তত্ত্বাবধানে একটি বিশ্ববিদ্যালয়ে রূপান্তরিত হয়েছিল।  পুরানো মাদ্রাসাটি বন্ধ করে দেওয়া হয়েছিল এবং ফরাসি সেনাবাহিনীর একটি প্রাক্তন ব্যারাকে নতুন ক্যাম্পাস প্রতিষ্ঠা করা হয়েছিল। যদিও ১৯৭৯ সালে ডিন ফেজে অঞ্চলে তার আসন গ্রহণ করে, চার অনুষদের একটি অনুষদ: এবং শহরের বাইরে ফেজে প্রতিষ্ঠিত হয় ইসলামী শরিয়াহ আইন, মারাক্কেশে আরব গবেষণার একটি অনুষদ ধর্মতত্ত্বে একটি অনুষদ তিতুয়ান অঞ্চলের কাছাঁকাছি এক অগাদিরে প্রতিষ্ঠা করেন । এসব অনুষদে আধুনিক পাঠ্যক্রম এবং পাঠ্যপুস্তক চালু করা হয়েছিল এবং শিক্ষকদের পেশাগত প্রশিক্ষণের উন্নতি ঘটে। সংস্কারের পরে, আল-কারাওইয়িনকে আনুষ্ঠানিকভাবে নামকরণ করা হয়েছিল ১৯৬৫ সালে "আল কারাউইয়াইন বিশ্ববিদ্যালয়" নামে।
১৯৭৫ সালে, জেনারেল স্টাডিজ নতুন প্রতিষ্ঠিত সিদি মোহাম্মদ বেন আবদুল্লাহ বিশ্ববিদ্যালয়ে স্থানান্তরিত হয়; আল-কারাওইয়িন ইসলামী এবং ধর্মতাত্ত্বিক পাঠক্রমের পাঠ্যক্রম রেখেছিলেন।
১৯৮৮ সালে প্রায় তিন দশকের ব্যবধানের পরে, আল-কারাউইয়িনের মাদ্রাসায় ঐতিহ্যবাহী ইসলামী শিক্ষার পড়াশোনা দ্বিতীয় রাজা হাসান দ্বারা পুনরায় শুরু করা হয়েছিল, যা রাজতন্ত্রের পক্ষে রক্ষণশীল সমর্থন জোরদার করার পদক্ষেপ হিসাবে ব্যাখ্যা করা হয়েছিল।
মসজিদের স্থাপত্যশৈলীর ইতিহাস
alt=|বাম|থাম্ব| দশম শতাব্দীর [[মিনার সহ মসজিদটির উঠোন, 17 তম শতাব্দীর দুটি সাডিয়ান প্যাভিলিয়নের একটির ভিতরে থেকে দেখা যায়। খিলানের গ্যালারীটির ঠিক উপরে একটি জানালা দিয়ে চিহ্নিত দার আল-মুওয়াককিত (১৪ শতক) মিনারটির বাম দিকেও দৃশ্যমান। ]]
প্রাথমিক ইতিহাস (নবম-দশম শতাব্দী)
থাম্ব|মসজিদের প্রার্থনা হলে তোরণ। ফাতিমা আল-ফিহরি ৮৫৯ সালে মসজিদটি প্রতিষ্ঠা করেছিলেন, তবে এর বর্তমান রূপটি ১ হাজার বছরেরও বেশি সময় ধরে দীর্ঘ ঐতিহাসিক বিবর্তনের ফলস্বরূপ। মূল ভবন যার চিহ্নগুলি বর্তমান মসজিদের বিন্যাসে সংরক্ষিত রয়েছে, আজ উঠানের দক্ষিণে প্রার্থনা হলের কেন্দ্রীয় অঞ্চলটি বেশিরভাগ অংশে দখল করেছে। এটি আয়তক্ষেত্রাকার মেঝে পরিকল্পনা ছিল ৩৬ বাই ৩২ মিটার পরিসীমা, ১৫২০ বর্গমিটার এলাকা জুড়ে, এবং চারটি ট্রান্সভারস আইলস (দক্ষিণ কিবলার প্রাচীরের সমান্তরাল প্রায় পূর্ব-পশ্চিমে চলমান) সহ একটি প্রার্থনা হল দ্বারা তৈরি হয়েছিল।  এটির তুলনামূলকভাবে ছোট আকারের একটি উঠোনও ছিল এবং প্রথম মিনারটি ছোট আকারেরও ছিল, বর্তমানে কাঠের আনাজা দ্বারা দখল করা জায়গা এবং প্রাঙ্গণ থেকে প্রার্থনা হলের কেন্দ্রীয় প্রবেশ পথে দাঁড়িয়ে ছিল বলে জানা গেছে। মসজিদটির জন্য জল প্রথমে মসজিদের সীমানায় একটি ভাল খনন দিয়ে সরবরাহ করা হয়েছিল।
ফেসের শহর যেমন বৃদ্ধি পেয়েছিল এবং মসজিদটিও প্রতিপত্তিতে বৃদ্ধি পাওয়ায় মূল ভবনটি তার ধর্মীয় ও প্রাতিষ্ঠানিক প্রয়োজনের জন্য অপর্যাপ্ত ছিল। দশম শতাব্দীর সময়, কর্ডোবার উম্মাইয়া খেলাফত ( স্পেন / পর্তুগাল ) এবং ফাতিমিদ খিলাফত ( তিউনিসিয়ায় ) দু'জনের মধ্যে বাফার অঞ্চল হিসাবে দেখা যায়, ফেস এবং মরক্কোর নিয়ন্ত্রণের জন্য ক্রমাগত প্রতিদ্বন্দ্ব্ব্বিতা করেছিল। এই অনিশ্চিত সময় সত্ত্বেও, মসজিদটি গুরুত্বপূর্ণ পৃষ্ঠপোষকতা পেয়েছিল এবং এর প্রথম বিস্তৃতি ছিল। এই সময়কালে ফেসের অন্যতম শাসক জেনাটা বার্বির আমির আহমেদ ইবনে আবি সাইদ মসজিদটি সম্প্রসারণের অনুমতি ও তহবিলের জন্য কর্ডোবায় তৃতীয় খলিফা আবদুল-রহমানকে চিঠি করেছিলেন। খলিফা অনুমোদিত হয়েছিলেন এবং 956 সালে কাজটি সম্পন্ন বা সম্পন্ন করা হয়েছিল। এই কাজটি মসজিদটি তিনদিকে বিস্তৃত করেছিল, বর্তমানের উঠোনের ক্ষেত্রফল উত্তর এবং বিল্ডিংয়ের বর্তমান পূর্ব এবং পশ্চিম সীমানা পর্যন্ত বিস্তৃত। এটি মূল মিনারটির পরিবর্তে একটি নতুন, বৃহত্তর মিনারটি আজও দাঁড়িয়ে আছে। স্কোয়ার শ্যাফ্টযুক্ত এর সামগ্রিক রূপটি উত্তর আফ্রিকার (মাগরেবি) এবং আন্দালুসিয়ান মিনারগুলির পরবর্তী বিকাশের সূচক ছিল। (একইরকম কাজ একই সাথে তৃতীয় আবদুল-রহমানের অধীনেও একই সময়ে আন্দালুসীয় মসজিদ ফেজের অন্যান্য মহান মসজিদে হয়েছিল। )